Har desværre fået bekræftet alle mine fordomme om telefonselskaber efter kun 2 måneder som kunde hos Telenor. Telenor er nøjagtig ligeså frygtlig som alle andre telefonselskaber, øv hvor er det ærgerligt. 

Jeg købte for 2 måneder siden en Huawei P10 hos Telenor, da jeg skulle skifte fra en arbejdstelefon og til Telenor, var det særdeles vigtigt, at overførslen af nummeret skete hurtigt, da min tidligere arbejdsplads naturligvis ikke ville afholde omkostninger til min telefon efter ansættelsen var afsluttet. Ifølge ekspedienten var det selvfølgelig ikke noget problem... Men når det kom til stykket var det alligevel et stort problem, og jeg måtte bruge min arbejdstid på at ringe til Telenor noget nær 5 gange for at få nummeret overført og først efter jeg virkelig blev gal skete der noget. 

Jeg har et abonnement til 199 kr./måned. Indtil nu har jeg ikke betalt dette beløb. Angiveligt er de nye EU-regler indrettet således, at jeg kun kan ringe til de samme priser, hvis jeg er i udlandet. Men et opkald fra Danmark til London koster stadig 5 kr. i minuttet. Det fremstår mildest talt uklart i reklamer, og er heller ikke oplyst i butikken. Telenor bør som alle andre teleselskaber gøre sig meget umage med at forklare forbrugerne, hvordan det hele hænger sammen i en uoverskuelig branche, hvor forbrugerombudsmanden ofte har rejst kritik at misvisende salgsmetoder, ringe markedsføringsskik og dårlig service. Desuden er det sigende, at Telenor har så mange dårligere anmeldelser herinde. 

Efter to måneder med telefonen går den så i stykker (en morgen jeg vågner vil den ikke tænde). Jeg går natuligvis ind i butikken, hvor jeg bliver mødt af en mildest talt inkompetent medarbejder med den mindst servicemindede og flabede attitude jeg længe har oplevet. Medarbejderne i butikken indikerer tydeligt, at det formentlig er min egen skyld at telefonen er gået i stykker, selvom jeg gentagende gange forklarer, at jeg ikke har gjort noget med telefonen som man ikke normalt gør med en telefon. "Service"medarbejderen fortæller også at alle mine ting på telefonen er mistet - hvilket jeg er meget ærgerlig over. Ekspedienten virker mildest talt ligeglad og kan ikke en gang få fremstammet, at det kan hun godt forstå er ærgerligt. 

Mest af alt er butikken optaget af, at jeg skriver under på at ville betale 280 kr. for bare at få åbnet telefonen. Jeg skal dog ikke betale, hvis ikke det er min fejl, for så er det omfattet af reklamationsretten, men lur mig om ikke de finder at fejlen er "selvforskyldt", så jeg både skal betale de 280 kr. og pengene for selve reparationen af en 2 måneder gammel telefon. Jeg ser mig nødsaget til at underskrive, omend jeg ikke bryder mig om det. Herefter får jeg en lånetelefon, men butikken glemmer at give mig en oplader, så jeg må tilbage igen efter at være nået hjem - ikke noget med at beklage dette. Den oplader jeg så får, virker ikke!!  

Nu har jeg så ventet i snart 14 dage på min telefon. Har netop ringet til deres "service"center, der kan oplyse mig, at sagen først er igangsat 4-5 dage efter jeg har indleveret telefonen, da butikken har glemt at medsende den seddel, hvor jeg skriver under på at skulle betale 280 kr. FLOT!

Telenor er som alle andre telefonselskaber kun optaget af at tjene penge. De kender absolut ikke til servicebranchen vigtigste sætning om at "kunden altid har ret" og de ansætter ubegavede og ufølsomme mennesker i deres butikker, der på ingen formår at informere kunderne tydeligt omkring de forskellige scenarier. Det er uacceptabelt, at man som voksent menneske skal stå over for en 17-årig medarbejder, der siger "jeg tror ikke du forstår hvad jeg siger" - kan det siges mere nedladende? Og efter en lang diskussion ganske flabet siger hun tilmed "Hav en god dag"... Det er åbenbart hvad Telenors medarbejdere forstår ved god service. Trist.   

Kritisabelt og ærgerligt, at de ikke forstår at de mister kunder på den service de leverer. 

Hvis Telenor vender tilbage nu og opkræver penge for reparationen har de heldigvis bevisbyrden for, at fejlen ligger hos mig - og jeg har i sinde at forfølge sagen hele vejen, til der kan fremføres et klart og tydeligt bevis.